skal kommunens ansvarsforsikring ikke godtgøre momsbeløb?
 forsikringsselskabets erstatning er fastlagt gennem en aftale mellem kommunen og forsikringsselskabet.   det er helt normalt, at en erhvervsforsikring udbetaler erstatning ekskl. moms, når de har indgået aftalen med en momsregistreret/-pligtig virksomhed. det skyldes, at den forsikrede virksomhed, her kommunen, kan fratrække momsen i sit regnskab.   det betyder med andre ord, at kommunens forsikringsselskab ikke er forpligtet til at betale en erstatning til dig, som er højere end det, der fremgår af forsikringsaftalen. og derfor afregner de erstatningsbeløbet uden moms.   det er dog ikke det samme som, at kommunen ikke selv er forpligtet til at udrede momsbeløbet overfor dig. du må derfor kontakte kommunen direkte og bede dem betale differencen, dvs. momsbeløbet. kommunen skal formodentlig bruge en kopi af din regning fra kloakmesteren. 